Договор за поемане на задължение по събиране и оползотворяване на отработени масла
Днес, ………………. година, в град………, се сключи настоящият договор между: 
„……………………………” …………………., със седалище и адрес на управление: гр. …………………….., бул./ул. ……………………. № ……, вписано в ТР с ЕИК: …………………………., представлявано от …………………………………., наричано по-долу “Възложител”, от една страна

И 

“АЛФА РИСАЙКЛИНГ” ООД, със седалище и адрес на управление: гр. Шумен,  ул. „Цветан Зангов” №2, вписано в ТР с ЕИК 205973391, представлявано от Управителя Прсиян Роберт Чапликов - Организация по оползотворяване на отработени масла съгласно Решение №ООп-ОМ-08-00/08.10.2020г. на Министъра на околната среда и водите, наричано по-долу “Организацията”, от друга страна.

Страните се споразумяха за следното: 
I. ПРЕДМЕТ

Чл. 1. (1) По силата на Договора ВЪЗЛОЖИТЕЛЯТ възлага, а ОРГАНИЗАЦИЯТА, в качеството си на лице, притежаващо Разрешение за оползотворяване на отработени масла по Закона за управление на отпадъците (ЗУО), да изпълни за сметка на ВЪЗЛОЖИТЕЛЯ следните дейности:

1. Да осигури изпълнението на задълженията на ВЪЗЛОЖИТЕЛЯ за постигане на съответните цели по чл. 8 от Наредбата за отработените масла и отпадъчните нефтопродукти (Наредбата), които ВЪЗЛОЖИТЕЛЯТ е пуснал на пазара.

2. Да предостави на компетентните органи необходимата по закон документация, удостоверяваща изпълнението на изискванията по предходната точка.

(2) Договорът се прилага за всички видове масла пуснати на пазара от ВЪЗЛОЖИТЕЛЯ, за които се дължи продуктова такса съгласно действащото законодателство, с изключение на тези, посочени в ал. 3 на настоящия член.

(3) ОРГАНИЗАЦИЯТА не отговаря за дейностите по ал. 1 за количествата масла, за които не е подадена коректна информация съгласно изискванията на Договора, или за които не е било заплатено възнаграждение в предвидените за това срокове.

Чл. 2. (1) ВЪЗЛОЖИТЕЛЯТ заплаща на ОРГАНИЗАЦИЯТА възнаграждение в размер, срокове и условия, които ще бъдат уговорени в приложенията към настоящия договор.

(2) Размерът на вноската за всяка следваща година от действието на договора влиза в сила от 01 януари на новата календарна година.

(3) ОРГАНИЗАЦИЯТА има право едностранно да изменя размера на възнаграждението при настъпване на едно от следните обстоятелства:

1. при нормативни промени по отношение на дължимата продуктова такса;

2. при промяна на цените на отработените масла на местния и/или на международния пазар;

3. промяна в нормативно определените цели за оползотворяване на отработени масла;

4. невъзможност за оползотворяване на количествата отработени масла, чрез производствените мощности в страната или при необходимост, свързана със събирането на отработени масла;

5. неблагоприятна промяна в условията по договорите, сключени с общини и/или други лица, които извършват дейностите събиране, транспортиране, регенериране и оползотворяване.

(4) В случай на промяна на размера на възнаграждението ОРГАНИЗАЦИЯТА уведомява писмено ВЪЗЛОЖИТЕЛЯ, като промяната влиза в сила на датата, посочена уведомлението.

ІI. ПРАВА И ЗАДЪЛЖЕНИЯ НА ОРГАНИЗАЦИЯТА
Чл. 3. ОРГАНИЗАЦИЯТА има право да получи уговореното в договора и приложенията към него възнаграждение.

Чл. 4. ОРГАНИЗАЦИЯТА има правото да променя изискванията за отчитане на маслата, с изпращане на предварително едномесечно писмено уведомление до ВЪЗЛОЖИТЕЛЯ.

Чл. 5. ОРГАНИЗАЦИЯТА има право да възложи проверка от независим одитор верността на данните и информацията предоставени й от ВЪЗЛОЖИТЕЛЯ, както и на документите, послужили за тяхното изготвяне, като за целта уведомява предварително ВЪЗЛОЖИТЕЛЯ с едноседмично писмено предизвестие.

Чл. 6. ОРГАНИЗАЦИЯТА има право да променя условията в договора. В такъв случай всички членове на организацията, с които тя има действащи Договори, ще бъдат уведомени за измененията. Уведомяването се извършва по един от следните начини: по поща, чрез куриер, по факс или по електронна поща, чрез публикуването на промените в уеб-сайта на организацията. В случай, че ВЪЗЛОЖИТЕЛЯТ не се противопостави изрично с писмено изявление на някои или на всички промени в срок до 14 дни след уведомлението, изменените условия се считат приети от него.

Чл. 7. ОРГАНИЗАЦИЯТА изпълнява задълженията си по този договор, като сключва договори за изпълнение на посочените дейности с лица, притежаващи разрешения по чл.35 и чл.67 от ЗУО или комплексни разрешителни.
Чл. 8. ОРГАНИЗАЦИЯТА се задължава да постигне установените в законодателството цели за оползотворяване на отработени масла, получени при употреба на пусканите от ВЪЗЛОЖИТЕЛЯ масла на пазара в Република България.

Чл. 9. ОРГАНИЗАЦИЯТА се задължава да представя всички изискуеми съгласно ЗУО и Наредбата отчети, справки и документи на компетентните органи, в това число:

1. отчет по чл. 55, ал. 1 от Наредбата – в срок до 31 март на текущата година;

2. доклад по чл. 55, ал. 1 от Наредбата с фактически констатации – до 31 март на текущата година на министъра на околната среда и водите;

3. информация за всяко лице – член на организацията съгласно приложение № 1 от Наредбата – в сроковете по чл. 44, ал. 6 от Наредбата на изпълнителния директор на ИАОС.

Чл. 10. (1) ОРГАНИЗАЦИЯТА издава на ВЪЗЛОЖИТЕЛЯ удостоверение по образец съгласно действащото българско законодателство, че ВЪЗЛОЖИТЕЛЯТ участва в колективна система за събиране и оползотворяване на отработени масла, организирана от нея и е освободен от задължението да предоставя платежно нареждане по сметката на ПУДООС за платена продуктова такса.
(2) Удостоверението по предходната алинея се издава за всяко пускане или за няколко пускания на пазара на масла, след представяне на документите, посочени в чл. 12, ал. 2, в сроковете по Договора и заплащане на посочената в Договора вноска.

ІII. ПРАВА И ЗАДЪЛЖЕНИЕ НА ВЪЗЛОЖИТЕЛЯ 

Чл. 11. С оглед постигане установените в Наредбата цели за оползотворяване на отработени масла и изпълнение на предвидените в същата задължения на лицата, пускащи на пазара масла, ВЪЗЛОЖИТЕЛЯТ оказва пълно съдействие на ОРГАНИЗАЦИЯТА при изпълнение условията на Договора.

Чл. 12. (1) ВЪЗЛОЖИТЕЛЯТ е длъжен да декларира пред ОРГАНИЗАЦИЯТА количествата на всички масла, пускани от него на пазара в Република България през съответната календарна година.

(2) За изпълнението на задължението си по предходната алинея ВЪЗЛОЖИТЕЛЯТ предоставя на ОРГАНИЗАЦИЯТА следните документи:

1. справка-декларация (Приложение № 1 към договора). В случай на липса на производство/внасяне/въвеждане на масла през отчетния период, ВЪЗЛОЖИТЕЛЯТ се задължава да предоставя на ОРГАНИЗАЦИЯТА нулева справка – декларация;
2. информацията, необходима на ОРГАНИЗАЦИЯТА за изпълнение на задълженията й по договора – при поискване.

(3) ВЪЗЛОЖИТЕЛЯТ се задължава да предоставя на ОРГАНИЗАЦИЯТА всички необходими за изпълнение на Договора данни, както в сроковете, определени в Договора, така и при всяко отделно поискване от страна на ОРГАНИЗАЦИЯТА. ВЪЗЛОЖИТЕЛЯТ предоставя съответните документи, в тридневен срок, считано от датата на получаване на искането от страна на организацията.

Чл. 13. ВЪЗЛОЖИТЕЛЯТ се задължава да заплаща съответното възнаграждение по реда и в посочените срокове, предвидени в договора.

Чл. 14. (1) ВЪЗЛОЖИТЕЛЯТ се задължава да спазва всички законови изисквания, свързани с качеството или други характеристики на маслата, пускани на пазара от него както и на чл. 5 и 6 от Наредбата.

(2) ОРГАНИЗАЦИЯТА не носи отговорност за изпълнението на тези изисквания.

(3) ВЪЗЛОЖИТЕЛЯТ се задължава да предоставя производствените си отпадъци, които представляват отработени масла, само на лицата, посочени в предоставения от ОРГАНИЗАЦИЯТА списък на предприятията, притежаващи разрешения по чл. 35 от ЗУО.
(4) ВЪЗЛОЖИТЕЛЯТ се задължава по време на действие на настоящия договор да не възлага на друго организация по оползотворяване изпълнението на задълженията си по чл.14 от ЗУО и всички останали нормативни актове, свързани с неговото прилагане.

IV. ОТГОВОРНОСТ ПРИ НЕИЗПЪЛНЕНИЕ.

Чл. 15. (1) В случай, че по отношение на пусканите масла на пазара от ВЪЗЛОЖИТЕЛЯ, целите за оползотворяване на отработените масла, определени съгласно законодателството и Договора не бъдат постигнати по вина на ОРГАНИЗАЦИЯТА, в резултат на което Министъра на околната среда и водите издаде заповед по чл. 59, ал. 2 от ЗУО, задължаваща ВЪЗЛОЖИТЕЛЯТ да заплати продуктова такса по чл. 59, ал. 1 ЗУО, ОРГАНИЗАЦИЯТА се задължава да възстанови на ВЪЗЛОЖИТЕЛЯ заплатеното от него възнаграждение под формата на вноска по ред и при условия, предвидени в Договора.
(2) ОРГАНИЗАЦИЯТА възстановява сумата по горната алинея в срок от 10 /десет/ работни дни, считано от датата на влизане в сила на заповедта по горната алинея, като при забава дължи на ВЪЗЛОЖИТЕЛЯ неустойка в размер на законната лихва за просрочени задължения. Ако забавата продължи повече от 60 дни, ВЪЗЛОЖИТЕЛЯТ има право да развали договора без предизвестие.

(3) ОРГАНИЗАЦИЯТА не дължи възстановяване на заплатеното й възнаграждение под формата на вноска, в случай че ВЪЗЛОЖИТЕЛЯТ:

1. наруши задълженията си за отчетност по договора;

2. допусне друго нарушение на задълженията си по договора, което оказва или може да окаже неблагоприятен ефект върху възможността на ОРГАНИЗАЦИЯТА да осигури постигането на целите за оползотворяване на отработените масла;

3. при предсрочно прекратяване на Договора от или по вина на ВЪЗЛОЖИТЕЛЯ;

4. не заплати възнаграждението, посочено в Договора.

Чл. 16. (1) В случай, че министърът на околната среда и водите издаде заповед по чл. 59, ал. 2 от ЗУО или при реализиране на отговорността й по реда на чл. 82, ал. 2 от ЗУО, задължаваща ОРГАНИЗАЦИЯТА да заплати продуктова такса по чл. 59, ал. 1 ЗУО, в резултат на неизпълнение, което е по вина на ВЪЗЛОЖИТЕЛЯ, включително поради наличие на някое от обстоятелствата по т. 1, т. 2, т. 3 или т. 4 на чл. 15, ал. 3, ВЪЗЛОЖИТЕЛЯТ се задължава да възстанови на ОРГАНИЗАЦИЯТА заплатената от нея сума в срок от 10 (десет) работни дни от датата на влизането в сила на заповедта или съответно от реализиране на отговорността й. При забава в плащането ВЪЗЛОЖИТЕЛЯТ дължи на ОРГАНИЗАЦИЯТА неустойка в размер на законната лихва за просрочени задължения. Ако забавата продължи повече от 60 дни, ОРГАНИЗАЦИЯТА има право да развали договора без предизвестие
(2) В случай на забавяне на плащанията на възнаграждението по Договора или на сумата по ал. 1, ВЪЗЛОЖИТЕЛЯТ дължи на ОРГАНИЗАЦИЯТА неустойка в размер на законната лихва за просрочени задължения. Ако забавата продължи повече от 30 дни, ОРГАНИЗАЦИЯТА има право да развали договора без предизвестие.

Чл. 17. (1) В случай че невярно, неточно или несвоевременно подадените от ВЪЗЛОЖИТЕЛЯ данни доведат до налагане на имуществена санкция на ОРГАНИЗАЦИЯТА по реда на Глава VІ от ЗУО, ВЪЗЛОЖИТЕЛЯТ дължи на ОРГАНИЗАЦИЯТА заплащането на пълния размер на наложената имуществена санкция в десетдневен срок, считано от нейното заплащане от ОРГАНИЗАЦИЯТА.
(2) В случай, че ВЪЗЛОЖИТЕЛЯТ не заплати на ОРГАНИЗАЦИЯТА дължимото й възнаграждение и/или не й декларира количеството масла, пуснато на пазара, ОРГАНИЗАЦИЯТА информира писмено за неизпълнението компетентните органи в МОСВ съгласно изискването на чл. 46 от Наредбата, или при поискване или поставяне на задължителни условия от тяхна страна.

Чл. 18. С подписването на този договор страните безусловно и неотменимо се съгласяват, че всички клаузи от Договора, в които се предвижда заплащане на неустойки запазват действието си и обвързват страните и след евентуалното му разваляне поради неизпълнение на задължение, за което е предвидена неустойка.

V. КОНФИДЕНЦИАЛНОСТ

Чл. 19. (1) Страните се споразумяват, че цялата информация, свързана с изпълнението на Договора, ще бъде разглеждана като търговска тайна и като такава не може да бъде разгласявана, освен ако е обществено достъпна или страните са задължени по закон да я разкрият. Това задължение е безсрочно и не зависи от прекратяването, развалянето, нищожността или унищожаването на договора.

(2) Никоя от страните няма право да разкрива информация по предходната алинея, освен в случаите, когато предварително е получила в писмена форма разрешение от другата страна. Разпоредбите на тази алинея не се отнасят до информация, която ОРГАНИЗАЦИЯТА е задължена да разкрие пред компетентните органи на държавната администрация с оглед точното изпълнение на задължението, поето от нея по силата на този договор.

VI. НЕПРЕОДОЛИМА СИЛА

Чл. 20. Страните по Договора се освобождават от отговорност за нарушение или неизпълнение на задълженията, когато нарушението или неизпълнението се дължи на непреодолима сила.

Чл. 21. Страната, засегната от непреодолима сила, предприема всички необходими действия и мерки, за да сведе до минимум всички претърпени вреди и загуби, и уведомява писмено другата страна веднага, щом узнае за настъпването на непреодолимата сила /но не по-късно от 14 (четиринадесет) дни след узнаването/. В уведомлението се описва подробно настъпилото събитие и действията, предприети от страната за ограничаване на последиците му. При не уведомяване се дължи обезщетение за настъпилите от това вреди.

Чл. 22. Ако предвиденото уведомяване бъде извършено, изпълнението на задълженията на страната, засегната от непреодолима сила се спира за времетраенето на събитието. Ако събитието продължи повече от 6 месеца, страните могат да се споразумеят да прекратят този договор и всички произтичащи от него задължения (с изключение на дължимите вземания и задължения, възникнали преди настъпването на непреодолимата сила).

VІІ. СРОК 
Чл. 23. (1) Настоящият договор се сключва със срок на действие 1 (една) година и влиза в сила от датата на подписването му.

(2) Действието на договора се подновява автоматично за още 1 (една) година, и така за всяка следваща, ако някоя от страните не се противопостави изрично в писмен вид в срок от 3 (три) месеца преди изтичането на срока на действие.
VІІІ. РАЗВАЛЯНЕ И ПРЕКРАТЯВАНЕ НА ДОГОВОРА

Чл. 24. (1) ОРГАНИЗАЦИЯТА може да прекрати едностранно действието на настоящия договор в следните случаи:

1. При наличие на предпоставките на чл.16, ал.2 от настоящия договор.
2. При неподаване от страна на ВЪЗЛОЖИТЕЛЯ на коректна информация, необходима за изпълнението на настоящия договор.

(2) ВЪЗЛОЖИТЕЛЯТ може да прекрати едностранно действието на настоящия договор в случай, че ОРГАНИЗАЦИЯТА не изпълни задължението си по този договор за оползотворяване на отработени масла съгласно ЗУО.

(3) Договорът може да бъде прекратен и в следните случаи:
1. По взаимно съгласие на страните, изразено в писмена форма.

2. При изгубване от страна на ОРГАНИЗАЦИЯТА на разрешението за организация по оползотворяване.

3. При обявяване на някоя от страните в несъстоятелност.

ІХ. ДРУГИ

Чл. 25. Всички спорове по тълкуването и изпълнението на Договора ще бъдат решавани чрез споразумение между страните, а при невъзможност за постигане на такова пред компетентния съд.

Чл. 26. Всички съобщения, уведомления и писма на страните във връзка с изпълнението на договор, направени на адреса за кореспонденция на организацията, а за възложителя – на неговия адрес посочен в заглавния титул на договора, се считат за редовно връчени и приети.

Чл. 27. В случай, че някоя от клаузите на настоящият Договор се окаже или стане недействителна или неприложима, това не влияе на останалите клаузи. Недействителната или неприложима клауза ще бъде заместена от повелителна правна норма или от такава действителна или приложима клауза, с която ще бъде постигната в максимална степен стопанската цел на настоящия Договор.
 Неразделна част от настоящия договор представляват следните приложения:…………………
	За Възложителя:


	За Организацията:

	………………………………

	……………………………………



Приложение № 1 към чл. 12, ал. 2, т. 1 
	СПРАВКА ДЕКЛАРАЦИЯ ЗА МАСЛА

	ЗА ПЕРИОДА ОТ ..................... ДО ......................

	ЗА ........................ г.

	ПРЕДОСТАВЯ СЕ ОТ:

	Име на фирма и ЕИК:

	Адрес и телефон:

	Представляващ:

	

	Пуснати на пазара масла, в т.ч. закупени от ДАДРВВЗ


	Код на
	Вид на
	Количество

	маслата
	маслата
	масла, пуснати

	съгласно
	съгласно
	на пазара (кг)

	приложение
	приложение
	 

	към наредбата
	към наредбата
	 

	по чл. 59 ЗУО
	по чл. 59 ЗУО
	 

	 
	 
	 

	 
	 
	 

	 
	 
	 


	

	

	Забележки:

	Колони 1 и 2 - попълват се съгласно приложение към наредбата по чл. 59 ЗУО.

	 

	Дата: ......................................... Ръководител: ..................................... (име, подпис, печат)

